
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,
                   Nr.26/297/30.05.2002

amenajarea teritoriului Si echilibru 

          

 
ecologic 

Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul suplimentar asupra propunerii legislative privind  înfiinţarea comunei Stroeşti, judeţul Argeş, retrimisă comisiei noastre de către Biroul Permanent al Camerei Deputaţilor cu adresa nr.XXV/DST din 10.09.2001, în vederea reanalizării propunerii legislative şi a raportului înaintat de comisie cu nr. 297/XVIII/6 din 3 septembrie 2001 la proiectul de lege înregistrat cu  nr.257/2001.


La întocmirea raportului comisia a avut în vedere şi avizul negativ al Consiliului Legislativ transmis cu adresa nr. 198 din 2 iulie 2001, precum şi Punctul de vedere al Guvernului exprimat prin adresa nr. 2500/MRP din 8 iunie 2001, prin care se precizează că nu susţine propunerea legislativă.



În raport cu obiectul de reglementare şi conţinutul său, propunerea legislativă se  încadrează în categoria legilor organice.

 
 PRESEDINTE,

IOAN OLTEAN

RAPORT SUPLIMENTAR

asupra  propunerii legislative privind înfiinţarea comunei Stroeşti,

 judeţul Argeş.


Propunerea legislativă privind înfiinţarea comunei Stroeşti, judeţul Argeş a fost retrimisă Comisiei pentru administraţie publică, amenajarea teritoriului şi echilibru ecologic, ca urmare a deciziei luată de Biroul Permanent al Camerei Deputaţilor în şedinţa din 10.09.2001 şi comunicată cu adresa nr. XXV/DST din 10.09.2001, prin care se solicită reexaminarea de către comisie a propunerii legislative şi a raportului înaintat cu nr. 297/XVIII/6 din 9 septembrie 2001.

În şedinţa comisiei din 28 mai 2002, urmare reexaminării propunerii legislative privind înfiinţarea comunei Stroeşti, judeţul Argeş, şi a raportului întocmit de comisie, a rezultat că  documentaţia depusă în scopul susţinerii propunerii legislstive nu s-a putut completa cu rezultatele referendumului, cerinţă expresă a Legilor nr.215/2001, nr.3/2000 şi nr.351/2001. 

Propunerea legislativă are ca obiect de reglementare înfiinţarea comunei Stroeşti, în judeţul Argeş, care potrivit Legii nr.215/2001 a administraţiei publice locale, nu se poate efectua decât cu  consultarea prealabilă a cetăţenilor din unităţile administrativ-teritoriale respective, prin “referendum”, care se organizează potrivit legii.


Totodată, în conformitate cu prevederile Legii nr. 3/2000 privind organizarea şi desfăşurarea referendumului, în aceste cazuri, “organizarea referendumului este obligatorie”. 


De asemenea, Legea nr. 351/2001 privind aprobarea Planului de amenajare a teritoriului naţional-Secţiunea a IV-a – Reţeaua de localităţi, precizează că “organizarea de noi comune se face prin lege, la propunerea consiliului local, în urma consultării prin referendum local a populaţiei din unitatea administrativ-teritorială de la care se preiau localităţile rurale şi a populaţiei din unităţile administrativ-teritoriale care preiau localităţile rurale în cauză, pe baza documentaţiei prin care se atestă îndeplinirea condiţiilor minime cuprinse în anexa nr.IV.”  



Ori, această cerinţă expresă a legilor  menţionate, nu este îndeplinită în acest caz. 

La lucrările comisiei din data de 28 mai 2002 au fost prezenţi 25 deputaţi din totalul de 26 membri ai Comisiei pentru administraţie publică, amenajarea teritoriului şi echilibru ecologic.

Faţă de cele prezentate, membrii comisiei prezenţi la dezbateri, în unanimitate, au hotărât prin vot, menţinerea raportul înaintat anterior cu nr. 297/XVII/6 din 3 septembrie 2001, prin care se propune respingerea acestui proiect de act normativ.

 PREŞEDINTE, 




SECRETAR,

IOAN OLTEAN








     ION FLORESCU

Consilier – arh. Victor Cristea

